Кеплер-11

Кеплер-11 — сончеволика ѕвезда малку поголема од Сонцето во соѕвездието Лебед, сместена на растојание од 2.150 светлосни години од Земјата. Сместена е во видното поле на Кеплер, сателит на НАСА кој се користи за да се забележат планети кои преминуваат пред нивните матични ѕвезди. На  2февруари 2011 година е објавено дека овој ѕвезден систем е меѓу најкомпактните и најрамните системи досега откриени. Станува збор за првиот забележан систем со шест планети во премин. Сите планети се поголеми од Земјата, при што поголемите се со големина слична на Нептун.

Номенклатура и историја

Кеплер-11 и нејзините планети биле забележани од мисијата на НАСА, Кеплер, мисија со цел за откривање на планети во премин пред нивните матични ѕвезди. Начинот на кој работи Кеплер користи падови во сјајноста на ѕвездите. Овие падови на сјајноста може да се протолкуваат како планети чии орбити се пред матичната ѕвезда гледано од Земјата. Кеплер-11 е првиот забележан систем со повеќе од три планети во премин.

Кеплер-11 е именуван споре Кеплеровата мисија: станува збор за 11-ата ѕвезда околу која се потврдени планети во вовидното поле на самата мисија.
Планетите се именувани по азбучен ред, започнувајќи од највнатрешната: b, c, d, e, f и g, додавки на името на матичната ѕвезда.


 Особености 

Кеплер-11 е ѕвезда од тип G со приближно 104% од масата и 102% од полупречникот на Сонцето. Има површинска температура од 5.836 K и се смета дека нејзината старост изнесува 3,2 милијарди години. За споредба, Сонцето е со старост од 4,6 милијарди години и има површинска температура од 5.778 K.

Со привидна величина од 14,2, и е премногу темна за да се види со човеково око.

Планетарен систем

Сите познати планети преминуваат пред ѕвездата; ова значи дека сите 6 планети минуваат пред ѕвездата гледано од Земјата. Нивниот наклон е релативен во однос на Земјата, односно колку се под и над орбитата на набљудување, се менува за помалку од степен. Ова овозможува да се извршат директни мерења на периодите на планетите и нивните релативни пречници во однос на матичната ѕвезда, следејќи го преминот на секоја од планетите пред ѕвездата. Симулациите наведуваат дека средните заеднички наклони на планетарните орбити се околу 1°, што пак значи дека системот е копланарен (посплескан) од Сончевиот Систем, каде соодветната вредност е 2,3°.

Проценетите маси на b - f се во распон меѓу масите на Земјата и Нептун. Нивните проценети густини, се помали од онаа на Земјата, што наведува дека ниедна од нив нема состав налик на Земјата, дополнително предвидена е значителна атмосфера од водород/хелиум за планетите c, d, e, f и g, додека пак планетата b можно е да е обвиена од атмосфера на водород во вид на пареа. Малите густини најверојатно произлегуваат од големозафатните атмосфери кои ги обвиваат јадрата од железо, камен, а можеби и H2O. Внатрешните чинители на системот Kepler-11 во тој период беа најдобро изучените и разбрани вонсончеви планети помали од Нептун. Моментално, набљудувањата не даваат цврсти докази за ограничувањата на масата на планетата g (<25 ME). Сепак, изучувањата на создавањето и развојот наведуваат дека масата на планетата g не поголема од околу 7 ME.

Планетите на Кеплер-11 се создале in situ (т.е., во местата каде што се сега) или пак се создале подалеку од ѕвездата и полека мигрирале преку гравитациски заемнодејатва со гасовитиот протопланетарен диск. Второво сценарио предвидува дека значителен дел од планетарната маса е H2O.  Без разлика на сценариото на создавање, гасовитата составница на планетите е само 20% од нивните маси, но е за ≈40 до ≈60% од нивните полупречници.

Овој систем е еден од најкомпактните, орбитите напланетите b - f лесно ќе ги собере во орбитата на Меркур, а g ќе биде малку надвор од истата. И покрај ваквите блиски орбити, динамичките интегрирања укажуваат дека системот има потенцијал да биде стабилен во временски периоди подолги од милијарди години.

Ниту една од планетите не е во нискоодносна орбитални резонанции, при што повеќето планети се гравитациски сврзани и се стабилизираат меѓусебно, што доведува доедноставни односи на нивните орбитални периоди. Сепак, b и c се блиску до однос 5:4.

Можно е да постојат и други планети во системот кои не минуваат пред ѕвездата, но тие може да се забележат со употреба на гравитациските ефекти од движењето на планетите околу ѕвездата (на начин како што беше откриен и Нептун).

 Планета Маса(ME) Полупречник(RE) Густина(g/cm3) Орбитален период(d) Голема полуоска(ае) Занесување Наклон(°) Забележанагодина b              2011 c              2011 d              2011 e              2011 f              2011 g <25    <4     <0.15   2011
1000pxЗа споредба релативна големина и местоположба на 6-те планети на Кеплер-11, и највнатрешниот дел на Сончевиот Систем.Полупречниците на планетите (но не и на ѕвездите) се во размер 50.

Поврзано
 Списока на повеќепланетарни системи
 Кеплер (мисија)
 Глизе 581
 55 Рак
 HD 10180

Наводи

Надворешни врски

 Official release: NASA's Kepler Spacecraft Discovers Extraordinary New Planetary System 
 YouTube: Animation of Kepler-11 planetary system
 Kepler 11 Planetary System with Orbits and Planet Sizes
 Astronomers Find 6-Pack of Planets in Alien Solar System


Категорија:Планетарни системи со шест потврдени планети
Категорија:Жолти џуџиња
Категорија:Променливи ѕвезди поради планетарни премини
Категорија:Лебед (соѕвездие)
11